Title: Ohjeet opiskelijalle: Aloita tästä
Course: Saattohoidossa toimiminen (lähihoitaja valinnainen)

Tässä osiossa ovat yleistiedot ja ohjeet opintojaksosta.

Tavoitteet:

- edistää saattohoidossa olevan ihmisen hyvinvointia ja elämänlaatua
- suunnitella, toteuttaa ja arvioida kuolemaa lähestyvän ihmisen kokonaishoitoa
- toimia vuorovaikutuksessa saattohoidossa olevan ihmisen ja hänen läheistensä kanssa
- käyttää alan työmenetelmiä, -välineitä ja materiaaleja edistäen saattohoidossa olevan ihmisen hyvinvointia
- tukea ja ohjata saattohoidossa olevan ihmisen läheisiä
- ylläpitää ja edistää turvallisuutta, työkykyään ja työhyvinvointiaan
- arvioida ja kehittää toimintaansa.

Sisältö:

- Lait, asetuksen ja suositukset saattohoidossa
- Omavalvontasuunnitelma
- Hoitotahto
- Hoidon rajaukset ja hoitolinjat saattohoidossa
- Potilaan tarpeet saattohoidossa: sosiaaliset, kulttuuriset, henkiset ja hengelliset tarpeet
- Seksuaalisuus ja kosketus saattohoidossa
- Saattohoitosuunnitelma
- Vuorovaikutus saattohoidossa: Surun käsittely ja kuoleman kohtaaminen
- Kuolevan potilaan oireet
- Lähestyvän kuoleman merkit
- Läheiset saattohoidossa
- Vainajan hoitotyö: Vainajan laitto, kulttuuriset tavat kuoleman lähestyessä
- Työhyvinvointi ja työturvallisuus saattohoidossa
- Asiakasturvallisuus ja aseptiikka

Toteutus:

Opintojakso toteutetaan verkkototeutuksena. Saat tarvittaessa ohjausta opettajalta  esimerkiksi verkossa Teams-ympäristössä sekä Samiedun Moodle Pinja -verkko-oppimisympäristössä. Moodle Pinjassa opiskeleminen on teorian ja muun aineiston opiskelua itsenäisesti yhdistettynä oppimistehtävien tekemiseen. Verkkotehtävät on jaettu kolmeen osioon:

  - 1. Itsenäisesti opiskeltava materiaali. Itsenäisesti opiskeltavat materiaalit voit itse merkitä tehdyksi tehtävän tekemisen jälkeen. Klikkaa pyöreää ympyrää (ympyrän ympärille tulee oranssin värinen kehys).
  - 2. Opettajalle palautettavat tehtävät. Opettajalle palautettavista tehtävistä saat yksilöllisen palautteen.
  - 3. Keskustelutehtävät. Saat tehtävät suoritetuksi, kun opettaja on tarkistanut palautuksesi keskustelualueelle.

Opintojakson suoritustapa ja arviointi:

Opintojaksoon kuuluu Moodle Pinja -verkko-oppimisympäristössä olevien tehtävien tekeminen.  Lisäksi opintojakson suorittamiseen sisältyy oppimispäiväkirjan kirjoittaminen. Arviointiasteikko tehtävien osalta on hyväksytty - täydennettävä.

Lisätietoja saat opintojakson opettajalta:

Eeva-Kaisa Laine, eeva-kaisa.laine@samiedu.fi

Materiaali on käytettävissä alla olevan CC-lisenssin mukaisesti, jota pyydämme noudattamaan.

Saattohoidossa toimimisen opintojakson tekijä on Eeva-Kaisa Laine. Opintojakso on lisensoitu Creative Commons Nimeä-Jaa samoin 4.0 -lisenssillä.